Modise vergader glo met polisie oor plaas | Maroela Media
"Ek wil nie kommentaar lewer nie," het Modise gesê in reaksie op 'n berig in die Sunday Times. Volgens die koerant het brig. Thulani Ngubane, woordvoerder van die polisie in Noordwes, gesê Modise "werk al van dag een af saam ons".
Volgens Ngubane sou daar in Julie 'n vergadering plaasvind maar verstaan die polisie "die aard van haar werk en besigheid".
Die polisie en Nasionale Dierebeskermingsvereniging het in Julie 'n klopjag op Modise se plaas Modderfontein naby Potchefstroom uitgevoer. Talle diere op die plaas het reeds gevrek en die DBV het baie van die diere van kant gemaak. Die diere was glo langer as 'n week sonder kos en water.
Ngubane het Sondag gesê die polisie wag nog vir Modise se weergawe van die gebeure. Modise sal glo na Potchefstroom reis om met die polisie te vergader.
Die Nasionale Vervolgingsgesag (NVG) het aan die Sunday Times gesê dat dit nog onseker is oor of Modise aangekla gaan word. Die DBV het Vrydag gesê toestande op die plaas het aansienlik verbeter.
Klik hier vir vorige berigte oor die voorval.
Ek het van die begin af gesê dat daardie minister nie aangekla sal word nie, maar skotvry anderkant sal uitstap. Die diere het onder haglike en wrede omstandighede van honger en dors gevrek. Die varke het aan die karkasse van die dooie varke gevreet om te probeer oorleef, maar dit is seker maar Afrika-standaarde. Dan wil die regering nog die wit boere van die plase afboender en met swart sg. "boere" vervang. Laat ek liewers ophou praat – wat ek verder te sê het sal nie geplaas word nie.
Waar woorde. Ons huil en die land gaan voort…
DBV ek sal hierdie saak baie goed dophou en ook uitslae volg. Indien die DBV hierdie misdaad oor die hoof sien en nie vervolg, moet julle weet was dit die allerlaaste keer wat rk ooit my hand oopgemaak het vir julle organisasie.